**Жанаргүл Мейрам,** М.Қозыбаев атындағы СҚМУ-дің жастар ісі бойынша комитетінің мүшесі

**Бірге қадам басайық**

26 сәуір күні қазақстандықтар еліміздің әлеуметтік-экономикалық дамуының бағыт-бағдарын айқындайтын маңызды саяси науқанға қатыспақ. Президентті сайлау әрбір қазақстандықтың өмірінде тарихи сәт болып қалатыны сөзсіз.

Бугінде еліміз аман, жұртымыз тыныш, ашық аспан аясында бейбіт өмір сүріп жатырмыз. Өзге елдердегі қақтығыстарды естіп, көріп отырғанда Қазақстандай мем-лекетте тұрып жатқанымызға, бейбіт аспан астындағы тірлігімізге ризамыз.

Бұл дүниеде тәуелсіз Қазақстан атты бір Отанымыз ғана болған соң, біз туған мемлеке-тіміздің тәуелсіздігін баянды етуге, қуатын арттыруға, оның игілігіне, халықаралық қоғамдастықта абыройының өсуіне адал қызмет етуге қарыздармыз.

Бүгінде айрандай ұйып тұрған халқымыздың бірлігі басқаларға үлгі, әрине, жастарға дүниежүзіндегі бейбітшілік пен келісім аймағы деп аталған Қазақстанның көк байрағын аспандатып, еліміздің абыройын асқақтату міндет. Біздің алдымызда қандай үлкен жауапкершілік тосып тұрғанын біле тұрып, Президент сайлауында дауыс беру үлкен мәр-тебе деп санаймын.

"Ел үмітін - ер ақтар, ер үмітін - ел сақтар" демекші, ол біздермен өлшенбек. Сол себепті, баршамыз мемлекет тәуелсіздігі дейтін асыл қазынаны сақтауда барша қазақстандықтардың берік ыитымақ танытып, ауызбіршілікте болуы аса маңызды. Ендеше, сындарлы шақта жұдырықтай жұмылып, жарқын болашаққа бірге қадам басайық.

**// Қызылжар нұры. - 2015. - 17 сәуір.**